**องค์การบริหารส่วนตำบลบงเหนือ**

**อำเภอสว่างแดนดิน  จังหวัดสกลนคร**

**การประเมินความเสี่ยงทุจริตในประเด็นที่เกี่ยวข้องกับสินบน ประจำปีงบประมาณ พ.ศ. ๒๕๖๗**

**การประเมินความเสี่ยงทุจริตในประเด็นที่เกี่ยวข้องกับสินบน องค์การบริหารส่วนตำบลบงเหนือ**

**ประจำปีงบประมาณ พ.ศ. 2567**

เนื่องจากปัจจุบันได้ปรากฏข่าวในสื่อต่างๆ พบว่ามีเรื่องร้องเรียนเกี่ยวกับเรียกรับสินบนของเจ้าหน้าที่ของรัฐเป็นจำนวนมาก ตลอดจนการกระทำที่อาจนำไปสู่การขัดกันแห่งผลประโยชน์ และอาจนำไปสู่การทุจริตคอร์รัปชันของบุคลากรภายในหน่วยงานต่อไป

การประเมินความเสี่ยงทุจริตในประเด็นที่เกี่ยวข้องกับสินบนขององค์การบริหารส่วนตำบลบงเหนือในปีงบประมาณ พ.ศ. ๒๕๖๗ ดำเนินการผ่านการวิเคราะห์ข้อมูลโดยการพิจารณากระบวนการจัดการความเสี่ยงการทุจริตและประพฤติมิชอบที่ได้ดำเนินการผ่านมา รวมถึงข้อมูลสถิติเรื่องร้องเรียนการทุจริตและเรื่อง การลงโทษทางวินัยของเจ้าหน้าที่ ตลอดจนการวิเคราะห์ข้อมูลจากความคิดเห็นของผู้มีส่วนได้ส่วนเสียภายในและภายนอกที่ได้สะท้อนผ่านผลคะแนนเครื่องมือแบบวัด IIT และ EIT ของการประเมิน ITA ประจำปีงบประมาณ พ.ศ. ๒๕๖๗

**1. วัตถุประสงค์การประเมินความเสี่ยงการทุจริต**

๑. เพื่อประเมินความเสี่ยงการทุจริตและประพฤติมิชอบจากการปฏิบัติหน้าที่ของบุคลากร ในประเด็นที่เกี่ยวข้องกับสินบน

๒. กำหนดมาตรการในการบริหารจัดการความเสี่ยงการทุจริตและประพฤติมิชอบจากการปฏิบัติหน้าที่ของบุคลากร

๓. เพื่อสนับสนุนและส่งเสริมให้บุคลากรของหน่วยงาน ปฏิบัติหน้าที่ด้วยความซื่อสัตย์ ความเป็นธรรมปฏิบัติงานอย่างเป็นมืออาชีพ มีความโปร่งใส และตรวจสอบได้

๔. เพื่อสร้างความเชื่อมั่นให้กับผู้มีส่วนได้ส่วนเสียทั้งภายในและภายนอกที่เกี่ยวข้องกับการปฏิบัติ ราชการของหน่วยงาน ตลอดจนประชาชนทั่วไป

**2. ประเด็นความเสี่ยงทุจริตในส่วนที่เกี่ยวข้องกับ สินบน**

การประเมินความเสี่ยงการทุจริต เป็นเครื่องมือในการป้องกันและสกัดกั้น ลด และปิดโอกาสการ ทุจริตขององค์กร สำหรับปีงบประมาณ พ.ศ. ๒๕๖๗ องค์การบริหารส่วนตำบลบงเหนือได้วิเคราะห์ประเด็นความเสี่ยงทุจริตในส่วนที่เกี่ยวข้องกับ **สินบน** ของการดำเนินงานหรือการปฏิบัติหน้าที่ตามภารกิจของหน่วยงาน ในประเด็น ดังนี้

๑. การอนุมัติ อนุญาต ตามพระราชบัญญัติ การอำนวยความสะดวกในการพิจารณาอนุญาตของทางราชการ พ.ศ. ๒๕๕๘

๒. การใช้อำนาจตามกฎหมาย

๓. การจัดซื้อจัดจ้าง

๔. การบริหารงานบุคคล

**3. นิยามศัพท์เฉพาะ**

**ความเสี่ยง** เหตุการณ์ที่ยังไม่เกิด ต้องหามาตรการควบคุม

**ปัญหา** เหตุการณ์ที่เกิดขึ้นแล้ว รู้อยู่แล้ว ต้องแก้ไขปัญหา

**ประเด็นความเสี่ยง** เป็นขั้นตอนในการค้นหาว่ามีรูปแบบความเสี่ยงการทุจริตอย่างไรบ้าง

**โอกาส (Likelihood)** โอกาสหรือความเป็นไปได้ที่เหตุการณ์จะเกิดขึ้น

**ผลกระทบ (Impact)** ผลกระทบจากเหตุการณ์ที่เกิดขึ้นทั้งที่เป็นตัวเงินหรือไม่เป็นตัวเงิน

**ระดับความรุนแรงของความเสี่ยงการทุจริต** คะแนนรวมที่เป็นผลจากการประเมินความเสี่ยงการทุจริตจาก ๒ ปัจจัย คือ โอกาสและผลกระทบ

**4. วิธีการประเมินความเสี่ยงการทุจริต**

การประเมินความเสี่ยงการทุจริต ดำเนินการผ่าน ๓ ขั้นตอนสำคัญ ดังนี้

**4.1 กำหนดเกณฑ์การประเมิน ความเสี่ยงการทุจริต** พิจารณาจาก ๒ ปัจจัย คือ

- โอกาสที่จะเกิด (Likelihood) : พิจารณาความเป็นไปได้ที่จะเกิดเหตุการณ์ความเสี่ยงในช่วงเวลาหนึ่งในรูปของความถี่หรือความน่าจะเป็นที่จะเกิดเหตุการณ์นั้นๆ

- ผลกระทบ (Impact) : การวัดความรุนแรงของความเสียหายที่จะเกิดขึ้นจากความเสี่ยงนั้น โดยสามารถแบ่งเป็นผลกระทบด้านการเงินและผลกระทบที่ไม่ใช่การเงิน

**เกณฑ์ระดับโอกาสเกิดการทุจริต (Likeihood)**

|  |  |  |
| --- | --- | --- |
| **ระดับ** | **โอกาสจะเกิด** | **คำอธิบาย** |
| ๕ | สูงมาก | มีโอกาสเกิดขึ้นเป็นประจำ |
| ๔ | สูง | มีโอกาสเกิดขึ้นบ่อยครั้ง |
| ๓ | ปานกลาง | มีโอกาสเกิดขึ้นบางครั้ง |
| ๒ | น้อย | มีโอกาสเกิดขึ้นน้อยครั้ง |
| ๑ | น้อยมาก | มีโอกาสเกิดขึ้นยาก |

**เกณฑ์ระดับความรุนแรงของผลกระทบ (Impact)**

|  |  |  |
| --- | --- | --- |
| **ระดับ** | **โอกาสจะเกิด** | **คำอธิบาย** |
| ๕ | สูงมาก | กระทบต่องบประมาณและ/ หรือความเชื่อมั่นของสังคมระดับสูงมาก |
| ๔ | สูง | กระทบต่องบประมาณและ/ หรือความเชื่อมั่นของสังคมระดับสูง |
| ๓ | ปานกลาง | กระทบต่องบประมาณและ/ หรือความเชื่อมั่นของสังคมระดับปานกลาง |
| ๒ | น้อย | กระทบต่องบประมาณและ/ หรือความเชื่อมั่นของสังคมระดับต่ำ |
| ๑ | น้อยมาก | กระทบต่องบประมาณและ/ หรือความเชื่อมั่นของสังคมระดับต่ำมาก |

|  |  |  |  |  |  |
| --- | --- | --- | --- | --- | --- |
| **ระดับความรุนแรงของความเสี่ยงการทุจริต (Risk Score)** | | | | | |
| **โอกาส**  **(Likelihood)** | **ผลกระทบ (Impact)** | | | | |
| **๑** | **๒** | **๓** | **๔** | **๕** |
| ๕ | ปานกลาง | สูง | สูงมาก | สูงมาก | สูงมาก |
| ๔ | ต่ำ | ปานกลาง | สูง | สูงมาก | สูงมาก |
| ๓ | ต่ำ | ปานกลาง | สูง | สูง | สูงมาก |
| ๒ | ต่ำ | ต่ำ | ปานกลาง | ปานกลาง | สูง |
| ๑ | ต่ำ | ต่ำ | ต่ำ | ต่ำ | ปานกลาง |

**เกณฑ์การวัดระดับความรุนแรงของความเสี่ยงการทุจริต (Risk Score)**

**หมายเหตุ : ระดับความเสี่ยง = โอกาส x ผลกะทบ**

|  |  |  |
| --- | --- | --- |
| **ลำดับ** | **ระดับความเสี่ยง** | **ช่วงคะแนน** |
| ๑ | ความเสี่ยงระดับสูงมาก | ๑๕ – ๒๕ คะแนน |
| ๒ | ความเสี่ยงระดับสูง | ๙ – ๑๔ คะแนน |
| ๓ | ความเสี่ยงระดับปานกลาง | ๕ – ๘ คะแนน |
| ๔ | ความเสี่ยงระดับต่ำ | ๑ - ๔ คะแนน |

**4.2 การประเมินความเสี่ยงการทุจริต**

ขั้นตอนที่ 1 ระบุประเด็นความเสี่ยงการทุจริต โดยการอธิบายรายละเอียด รูปแบบ เหตุการณ์ที่มีโอกาสเกิดความเสี่ยงการทุจริตว่ามีรูปแบบพฤติการณ์การทุจริตที่ในแต่ละขั้นตอนในการดำเนินงานของกระบวนการหรือโครงการที่ทำการประเมินให้มีความชัดเจนมากที่สุด โดยอาจค้นหาจากความเสี่ยงที่เคยเกิด หรือคาดว่าจะเกิดซ้ำสูง/มีประวัติอยู่แล้ว (Known Factor) และไม่เคยเกิดหรือไม่มีประวัติมาก่อน แต่มีความเสี่ยงจากการพยากรณ์ในอนาคตว่ามีโอกาสเกิด (Unknown Factor)

ขั้นตอนที่ 2 การจัดระดับความรุนแรงของความเสี่ยงการทุจริต

ขั้นตอนที่ 3 การประเมินการควบคุมความเสี่ยง ต้องคำนึงถึงความเสี่ยงในภาพรวมของการดำเนินงานเรื่องที่จะทำการประเมินด้วย เนื่องจากในกระบวนงานการปฏิบัติงานตามขั้นตอนอาจไม่พบความเสี่ยง หรือโอกาสเสี่ยงต่ำ แต่อาจพบว่ามีความเสี่ยงในเรื่องนั้นๆ ในการดำเนินงานที่ไม่ได้อยู่ในขั้นตอนก็เป็นได้ โดยไม่ต้องคำนึงว่าหน่วยงานจะมีมาตรการป้องกันหรือแก้ไขความเสี่ยงการทุจริตนั้นอยู่แล้ว

**5. การจัดทำแผนบริหารความเสี่ยงการทุจริตและประพฤติมิชอบ**

เป็นการกำหนดวิธีการหรือแนวทางเพื่อควบคุมหรือลดโอกาสความเสี่ยงการทุจริต โดยการนำมาตรการควบคุมความเสี่ยงการทุจริตของกระบวนงานหรือโครงการที่ทำการประเมินของหน่วยงานที่มีอยู่ในปัจจุบันมาทำการประเมินว่ามีประสิทธิภาพอยู่ในระดับใด เพื่อพิจารณาจัดทำมาตรการควบคุมความเสี่ยงการทุจริตเพิ่มเติม ทั้งนี้ ควรเชื่อมโยงให้สอดคล้องกับความเสี่ยงที่ประเมินไว้ และต้องมีการติดตามเพื่อประเมินการบริหารความเสี่ยงการทุจริตในกิจกรรมตามแผนบริหารจัดการความเสี่ยงการทุจริตที่กำหนดไว้

|  |  |  |  |  |  |
| --- | --- | --- | --- | --- | --- |
| **ประเด็นความเสี่ยงการทุจริต/เหตุการณ์ความเสี่ยง** | **การประเมินความเสี่ยง** | | | **แนวทาง/มาตรการจัดการความเสี่ยง** | **หน่วยงานรับผิดชอบ** |
| **โอกาส** | **ผลกระทบ** | **ระดับความเสี่ยง** |
| **ประเด็นที่ ๑ การอนุมัติ อนุญาต ตามพระราชบัญญัติ การอำนวยความสะดวกในการพิจารณาอนุญาตของทางราชการ พ.ศ. ๒๕๕๘** | | | | |  |
| ๑. เจ้าหน้าที่ของหน่วยงานบางราย มีการเรียกรับสินบนจากประชาชนผู้ขออนุญาตก่อสร้าง ตาม พรบ.สิ่งปลูกสร้าง | 2 | 3 | ๖  (ปานกลาง) | * ผู้บริหารหน่วยงานมอบนโยบายและให้ความสำคัญในการตรวจสอบการพิจารณาการขออนุญาตของหน่วยงานอย่างเคร่งครัด * นำระบบบริการออนไลน์มาใช้เพื่อลดการใช้ดุลพินิจของเจ้าหน้าที่ ป้องกันการเรียกรับสินบน * เพิ่มช่องทางการร้องเรียน กรณีมีการเรียกรับสินบนของเจ้าหน้าที่ โดยจะต้องเป็นช่องทางที่เข้าถึงง่าย และให้ความคุ้มครองผู้แจ้งเบาะแส | กองช่าง |
| **ประเด็นที่ ๒ การใช้อำนาจตามกฎหมาย** | | | | |  |
| ๑. เจ้าหน้าที่ของหน่วยงานบางราย มีการเรียกรับสินบนจากประชาชน/ร้านค้า ในการประเมินภาษีให้น้อยลง | 2 | 2 | 4  (ต่ำ) | * ผู้บังคับบัญชามีการควบคุมและติดตามการทำงานอย่างใกล้ชิดมีการกำชับให้เจ้าหน้าที่ปฏิบัติตามระเบียบอย่างเคร่งครัด * เพิ่มช่องทางการร้องเรียน กรณีมีการเรียกรับสินบนของเจ้าหน้าที่ โดยจะต้องเป็นช่องทางที่เข้าถึงง่าย และให้ความคุ้มครองผู้แจ้งเบาะแส | กองคลัง |
| 2. การใช้อำนาจหน้าที่ในการเรียกรับสินบนจากผู้มารับบริการเพื่อแลกกับการอำนวยความสะดวกในการให้บริการ | 2 | 3 | 6  (ปานกลาง) | * เพิ่มช่องทางการร้องเรียน กรณีมีการเรียกรับสินบนของเจ้าหน้าที่ โดยจะต้องเป็นช่องทางที่เข้าถึงง่าย และให้ความคุ้มครองผู้แจ้งเบาะแส | ทุกส่วนราชการ |

|  |  |  |  |  |  |
| --- | --- | --- | --- | --- | --- |
| **ประเด็นความเสี่ยงการทุจริต/เหตุการณ์ความเสี่ยง** | **การประเมินความเสี่ยง** | | | **แนวทาง/มาตรการจัดการความเสี่ยง** | **หน่วยงานรับผิดชอบ** |
| **โอกาส** | **ผลกระทบ** | **ระดับความเสี่ยง** |
| **ประเด็นที่ ๓ การจัดซื้อจัดจ้าง** | | | | |  |
| ๑. เจ้าหน้าที่ของหน่วยงานบางราย มีการเรียกรับสินบนหรือผลประโยชน์จากร้านค้า เพื่อแลกกับการจัดซื้อจัดจ้างในอนาคต | 2 | 3 | 6  (ปานกลาง) | * เปิดเผยข้อมูลเกี่ยวกับการประกอบธุรกิจส่วนตัว ธุรกิจครอบครัว การลงทุน หรือความสัมพันธ์กับคู่ค้าเพื่อป้องกันความขัดแย้งทางผลประโยชน์ที่อาจเกิดขึ้น * สนับสนุนส่งเสริมให้เจ้าหน้าที่ทุกระดับเห็นความสำคัญและมีจิตสำนึก ในการต่อต้านการทุจริต คอร์รัปชั่น รวมทั้งจัดให้มีมาตรการควบคุมภายในเพื่อป้องกันการทุจริต คอร์รัปชั่น การให้หรือรับสินบนในทุกรูปแบบ | กองคลัง |
| 2. การเรียกรับสินบนจากบริษัทฯ ผู้รับจ้าง เพื่อแลกกับการกำหนด TOR โดยการ Lock Spec เพื่อเอื้อประโยชน์ให้กับบริษัทฯ ผู้รับจ้าง | 2 | 4 | 8  (ปานกลาง) | * กำหนดขั้นตอนการทำงานสำหรับกระบวนการจัดซื้อจัดจ้าง เพื่อให้มั่นใจว่าองค์กรจะได้รับสินค้าหรือบริการที่ตรงตามความต้องการและเป็นประโยชน์สูงสุดต่อองค์กร * กําหนดให้มีการแบ่งแยกหน้าที่เพื่อเป็ น ก า รคานอำนาจ (Check and Balance) หรือสับเปลี่ยนงานตามรอบระยะเวลา | กองคลัง |
| 3. การเรียกรับสินบนจากบริษัทฯ ผู้รับจ้าง เพื่อให้การตรวจรับงานไม่ตรงตามสัญญาหรือเอื้อประโยชน์ให้กับบริษัทฯ ผู้รับจ้าง | 2 | 4 | 8  (ปานกลาง) | * สอบทานแนวปฏิบัติและมาตรการดำเนินการอย่างสม่ำเสมอ เพื่อให้สอดคล้องกับการเปลี่ยนแปลงทางกฎหมาย และสภาวะทางสังคมที่เปลี่ยนแปลงไป | กองคลัง |

|  |  |  |  |  |  |
| --- | --- | --- | --- | --- | --- |
| **ประเด็นความเสี่ยงการทุจริต/เหตุการณ์ความเสี่ยง** | **การประเมินความเสี่ยง** | | | **แนวทาง/มาตรการจัดการความเสี่ยง** | **หน่วยงานรับผิดชอบ** |
| **โอกาส** | **ผลกระทบ** | **ระดับความเสี่ยง** |
| **ประเด็นที่ ๔ การบริหารงานบุคคล** | | | | |  |
| ๑. ผู้บริหารหน่วยงานมีการเรียกรับผลประโยชน์จากเจ้าหน้าที่กรณีโยกย้าย เลื่อนตำแหน่งภายในหน่วยงาน | 2 | ๓ | 6  (ปานกลาง) | * ประชาสัมพันธ์ช่องทางการร้องเรียน กรณีมีการเรียกรับสินบนของเจ้าหน้าที่มายังสำนักงาน ป.ป.ช. และหน่วยงานที่เกี่ยวข้อง โดยจะต้องเป็นช่องทางที่เข้าถึงง่าย และให้ความคุ้มครองผู้แจ้งเบาะแส | สำนักปลัด |
| 2. การใช้อำนาจหน้าที่ในการเรียกรับสินบนจากผู้สมัครงาน เพื่อแลกกับการได้รับคัดเลือกเข้าทำงาน | 2 | 4 | 8  (ปานกลาง) | * ประชาสัมพันธ์การรับสมัครพนักงานผ่านสื่อช่องทางต่างๆ * แต่งตั้งคณะกรรมการสรรหาและคัดเลือก กำกับ ดูแล ควบคุม โดยกำหนดผู้รับผิดชอบชัดเจน | สำนักปลัด |
| 3. การซื้อขายตำแหน่ง การรับสินบนในรูปแบบผลประโยชน์ทั้งที่เป็นตัวเงินและประโยชน์รูปแบบอื่นเพื่อให้ได้มาซึ่งการเลื่อนตำแหน่ง หรือความดี ความชอบพิเศษ | 2 | 3 | 6  (ปานกลาง) | * การแจ้งเวียนหลักเกณฑ์และวิธีการบริหารงานบุคคลที่โปร่งใสและเป็นธรรม * เผยแพร่หลักเกณฑ์การรับทรัพย์สินหรือประโยชน์อื่นใด * ตรวจสอบ ติดตาม ประเมินผล และรายงานผลการปฏิบัติงานของข้าราชการ พนักงานราชการ และลูกจ้างอย่างสม่ำเสมอและต่อเนื่อง * จัดช่องทางการร้องเรียนเกี่ยวกับการทุจริตและประพฤติมิชอบ | สำนักปลัด |
| 4. ดำเนินการทางวินัยที่ไม่โปร่งใสและไม่เป็น  ธรรม | 2 | 4 | 8  (ปานกลาง) | * เปิดเผยผลการประเมินให้บุคลากรรับทราบ * ประชาสัมพันธ์และกำหนดระเบียบการดำเนินการทางวินัยให้ชัดเจน ตรวจสอบผลการพิจารณาทางวินัยได้ | สำนักปลัด |

**สรุปผลการประเมินความเสี่ยงการทุจริตและประพฤติมิชอบขององค์การบริหารส่วนตำบลบงเหนือ**

**ประจำปีงบประมาณ พ.ศ. ๒๕๖๗**

|  |  |  |  |
| --- | --- | --- | --- |
| **ระดับความเสี่ยง** | **ระดับคะแนน** | **ความหมาย** | **จำนวนปัจจัยเสี่ยง** |
| ความเสี่ยงระดับสูงมาก | ๑๕ - ๒๕ | ระดับที่ไม่สามารถยอมรับได้  - ต้องเร่งจัดการความเสี่ยงให้อยู่ในระดับที่ยอมรับได้ทันที | - |
| ความเสี่ยงระดับสูง | ๙ - ๑๔ | ระดับที่ไม่สามารถยอมรับได้  - ต้องมีการจัดการความเสี่ยงเพื่อให้อยู่ในระดับที่ยอมรับได้ | - |
| ความเสี่ยงระดับปานกลาง | ๔ - ๘ | ระดับที่ยอมรับได้  - แต่ต้องมีการควบคุมความเสี่ยง | 9 |
| ความเสี่ยงระดับต่ำ | ๑ - ๔ | ระดับที่ยอมรับได้ | 1 |